**Κόνιτσα 05/11/2019**

**ΔΕΛΤΙΟ ΤΥΠΟΥ**

Δήμος Κόνιτσας: Ορκίστηκαν οι επιτυχόντες της προκήρυξης 3Κ του ΑΣΕΠ

Πραγματοποιήθηκε στο Δημαρχείο Κόνιτσας η ορκωμοσία των πέντε επιτυχόντων της προκήρυξης 3Κ του ΑΣΕΠ, που εντάσσονται στο ανθρώπινο δυναμικό του Δήμου Κόνιτσας και αναλαμβάνουν τα καθήκοντα τους στην Υπηρεσία Καθαριότητας.

Οι νέοι δημοτικοί υπάλληλοι ορκίστηκαν ενώπιων του Δημάρχου Νικολάου Εξάρχου, παρουσία του Αντιδημάρχου Διοικητικών και Οικονομικών Υπηρεσιών Δημητρίου Χήρα και του Αντιδημάρχου Καθημερινότητας Νικολάου Τσιαλιαμάνη.

Ο Δήμαρχος καλωσόρισε τους νέους δημοτικούς υπαλλήλους και τους ευχήθηκε καλή αρχή και καλή δύναμη στο έργο τους, τονίζοντας ότι προτεραιότητα όλων πρέπει να είναι η καλύτερη εξυπηρέτηση των δημοτών.

Από το Γραφείο Δημάρχου